Elevii claselor a XII-a și a XIII-a seral/frecvență redusă au susținut astăzi, 6 martie, proba la alegere a profilului şi specializării din cadrul simulării examenului de Bacalaureat 2024.
În GALERIA FOTO puteți vedea subiectele de la simulare Bacalaureat 2024 la biologie vegetală și animală și anatomie și fiziologie umană.
››› Vezi galeria foto ‹‹‹Astfel, în funcție de specializare, elevii au putut alege disciplina la care vor să susțină simularea pentru examenul de Bacalaureat 2024.
Elevii de la profilul uman au putut alege să susțină cea de-a treia probă a simulării examenului de Bacalaureat 2024 la una dintre disciplinele: geografie, logică, psihologie, sociologie sau filosofie.
Elevii de la profilul real sau tehnologic au putut alege una dintre următoarele discipline: anatomie și fiziologie umană, biologie vegetală și animală, chimie, economie, fizică sau informatică.
Proba de la simulare Bacalaureat 2024 a început la ora 09:00, accesul elevilor în sală fiind permis până la ora 08:30.
Elevii au avut la dispoziție trei ore pentru a rezolva subiectele la Biologie de la simulare Bacalaureat 2024, timpul fiind calculat începând din momentul în care s-a încheiat distribuirea fișelor de examen.
Notele obținute la simularea examenului de Bacalaureat 2024 nu vor fi trecute în catalog, ci vor fi discutate împreună cu profesorii de la clasă, astfel încât elevii să înțeleagă cât de pregătiți sunt pentru examenul care va avea loc în vară.
Prin excepție, la solicitarea scrisă a elevului, notele obținute la simulările naționale pot fi trecute în catalog.
Subiect și barem de corectare la anatomie și fiziologie umană
-ÎN CURS DE ACTUALIZARE-
Subiect și barem de corectare la biologie vegetală și animală
La Subiectul I, elevii au primit mai multe cerințe de tip grilă, iar la subiectul al II-lea au avut de precizat cele trei tipuri de elemente figurate din compozitia sângelui și câte un rol pentru două dintre ele.
La ultimul subiect, elevii au avut de precizat, printre altele, localizarea și două componente structurale ale rinichilor mamiferelor.
Barem de corectare simulare Bacalaureat 2024
Punctajul total pentru rezolvarea tuturor subiectelor este de 100 de puncte, zece fiind acordate din oficiu.
Astfel, fiecare subiect de pe foaia de examen este punctat cu câte 30 de puncte.
Calendar simulare Bacalaureat 2024
- 4 martie 2024: Proba E) a) – probă scrisă – Limba şi literatura română
- 5 martie 2024: Proba E) c) – probă scrisă – proba obligatorie a profilului
- 6 martie 2024: Proba E) d) – probă scrisă – proba la alegere a profilului şi specializării
- 7 martie 2024: Proba E) b) – probă scrisă – Limba şi literatura maternă
- 15 martie 2024: Comunicarea rezultatelor
Calendar examen Bacalaureat 2024, prima sesiune
- 1 iulie 2024: Proba E) a) – probă scrisă – Limba şi literatura română
- 2 iulie 2024: Proba E) c) – probă scrisă – proba obligatorie a profilului
- 4 iulie 2024: Proba E) d) – probă scrisă – proba la alegere a profilului şi specializării
- 5 iulie 2024: Proba E) b) – probă scrisă – Limba şi literatura maternă
- 8 iulie 2024: Afișarea rezultatelor la probele scrise până la ora 12.00) și depunerea contestațiilor în intervalul orar 12.00 – 18.00
- 9 – 11 iulie 2024: Rezolvarea contestațiilor
- 12 iulie 2024: Afișarea rezultatelor finale